**Ministru kabineta rīkojuma projekta "Par Daigas Avdejanovas" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Fizisko personu datu aizsardzības likuma 29. panta pirmo daļu Datu valsts inspekciju vada direktors, kuru ieceļ amatā un atbrīvo no amata Ministru kabinets pēc tieslietu ministra priekšlikuma. Lai atbilstoši Fizisko personu datu aizsardzības likuma 29. panta pirmajai daļai Daigu Avdejanovu ieceltu Datu valsts inspekcijas direktora amatā, ir sagatavots Ministru kabineta rīkojums “Par Daigu Avdejanovu”.  |
| 2. | Pašreizējā situācija un problēmas | 2015. gada 4. novembrī Valsts kancelejā tika saņemta tieslietu ministra vēstule ar lūgumu izsludināt atklātu pretendentu konkursu uz vakanto Datu valsts inspekcijas direktora amatu.2015. gada 19. novembrī oficiālajā izdevumā “Latvijas Vēstnesis” tika izsludināts atklāts pretendentu konkurss uz Datu valsts inspekcijas direktora amatu. Pirmais pretendentu vērtēšanas process beidzās bez rezultātiem, un tieslietu ministrs pieņēma lēmumu izsludināt atkārtotu pretendentu konkursu.2016. gada 25. janvārī oficiālajā izdevumā “Latvijas Vēstnesis” tika izsludināts atklāts pretendentu konkurss uz Datu valsts inspekcijas direktora amatu. Valsts kancelejā tika saņemti astoņi pieteikumi uz izsludināto vakanci.Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".Tā kā divu pretendentu pieredze, pretendentu sniegums vērtēšanas mutiskajā daļā un vadības kompetenču novērtēšanā būtiski neatšķīrās, tieslietu ministra izveidotā Datu valsts inspekcijas direktora amata pretendentu vērtēšanas komisija pieņēma lēmumu ieteikt tieslietu ministram divus pretendentus, kas vislabāk atbilst Datu valsts inspekcijas direktora amata aprakstā izvirzītajām prasībām. Pēc sarunas ar abiem pretendentiem tieslietu ministrs 2016. gada 29. martā pieņēma lēmumu virzīt D. Avdejanovas kandidatūru iecelšanai Datu valsts inspekcijas direktora amatā. D. Avdejanova ir pretendents, kas ieguva visaugstāko vērtējumu pretendentu vērtēšanas mutiskajā daļā un vadības kompetenču novērtēšanā.D. Avdejanovai ir profesionālais maģistra grāds ekonomikā. D. Avdejanovai ir ilggadēja pieredze vadošā amatā valsts pārvaldē, strādājot Valsts ieņēmumu dienestā un Tieslietu ministrijā. Šobrīd D. Avdejanova ir Tieslietu ministrijas Iekšējā audita departamenta direktore un kopš 2016. gada 4. janvāra Datu valsts inspekcijas direktora pienākumu izpildītāja. |
| 3. | Projekta izstrādē iesaistītās institūcijas | Tieslietu ministrija un Valsts kanceleja. Ar tieslietu ministra 2015. gada 16. novembra rīkojumu Nr. 10-10.1/1779 “Par Datu valsts inspekcijas direktora amata pretendentu vērtēšanas komisiju” izveidotajā pretendentu vērtēšanas komisijā iekļauti pārstāvji no Tieslietu ministrijas un Valsts kancelejas. Papildus kā pretendentu vērtēšanas procesa novērotājs piedalījās Latvijas Sertificēto personas datu aizsardzības speciālistu asociācijas pārstāvis. |
| 4. | Cita informācija | Nav  |

Anotācijas II, III, IV, V, VI un VII sadaļa - projekts šīs jomas neskar.

Tieslietu ministrs Dzintars Rasnačs

29.03.2016. 12:00

403

Liepiņa, 67082935

Liva.Liepina@mk.gov.lv